Fotograf: Peder O. Aune. Format: Fotopositiv. Bilde tatt:1901. Bjarne Rosvold (1898 - 1960) var sønn av handelsfullmektig Anton Rosvold (f. 1862 i Verdal) og <a href="https://www.flickr.com/photos/trondheim_byarkiv/2830605874/">Anna Louise Rosvold</a> (f. 1863 i Trondhjem). Skrivemåten for etternavnet varierer; bl.a. skrives navnet Rosvold, Rossvold, Rossvoll. Bjarne hadde også en eldre bror, Trygve Rosvold (f. 1885); og i folketellingen for år 1900 finner vi at familien bodde i andre etasje i Grensen 3 sammen med deres tjenestepike Sofie Frigaard (f. 1872 i Trondhjem). Med unntak av sønnen Trygve bodde familien fortsatt sammen i 1925, og Sofie var stadig deres hushjelp. Bjarne var da blitt overrettsakfører. Nytt bosted hadde de tredje etasje i Elgeseter gate 33, som de leide fra Hjem for ældre Damer. Bjarne Rosvold fikk etterhvert mange verv i Trondheim; bl.a. var han lenge forstander ved Waisenhuset og han var lederen for den kommunale granskingskommisjonen etter andre verdenskrig. Rosvold var elev ved Katedralskolen og aktiv i elevorganisasjonen Fraternitas; senere var han aktiv frimurer. Kilder: <a href="http://www.digitalarkivet.no/cgi-win/WebCens.exe?slag=visbase&sidenr=3&filnamn=f01601&gardpostnr=3772&personpostnr=18328&merk=18328#ovre" rel="nofollow">Folketellingen 1900</a> <a href="http://digitalarkivet.uib.no/cgi-win/WebCens.exe?slag=visbase&sidenr=5&filnamn=ft16011925&gardpostnr=2004&personpostnr=8501&merk=8501#ovre" rel="nofollow">Trondhjems kommunale Folketelling 1925</a> Om fotografen: AUNE, PEDER O. - Trondhjem 1883 - 1913 m. adr.: Nordre Gade 5 og Kongensgade 12 (1883 - 84), Torvet (ca. 1888 - ), O. Tryggvasonsgd. 14, Jacob Mathesons Gaard (1896 - 1923) (med en avstikker til Søndre Gade 22 b i 1909), Kongensgd. 3, Frimurerlogen (1923 - 1931), Portland Oregon, USA (ca. 1886 - 95) f. på godset Ree i Stjørdalen 13.2.1862 - d. 11.11.1931, sønn av Peder Claresius Aune og Petronelle Struck, g. m. Aagot Dahl (14.1.1878 - 5.3.1958). I lære fra 1878 hos den polskfødte fotografen Huczowski hjemme i Stjørdalen, hvor denne bodde hos hans foreldre. Var så en tid i Sverige. I 1883 startet han sammen med søsteren Karoline forretning i Nordre Gade 5, men flyttet kort etter til Kongensgd. 12. I 1884 reiste han til Amerika og overlot ledelsen av forretningen hjemme til faren og søstrene. Ca. 1886 startet han forretning i Portland, Oregon og averterte i flere år også med både Trondhjem og Portland, Oregon på kartongene. I 1895 overlot han denne forretningen til broren Struck, som tidligere var opptatt i firmaet, og drog til Trondhjem, hvor han igjen selv overtok ledelsen av atelieret. Hadde forskjellige adresser opp igjennom årene, men drev tilslutt forretningen i Kongensgd. 3 fra 1923 til sin død i 1931. Enken fortsatte firmaet til 1932, da det opphørte. Han fotograferte alt i forbindelse med kroningen i 1906 og andre store begivenheter, og var en av Trondhjems ledende fotografer. Div. medaljer og diplomer på utstillinger i utlandet, bl.a. St. Louis, København 1888, Brüssel 1891 og Stockholm 1897. Var en av utstillerne på Bergensutstillingen i 1898, og den eneste utenbys fotografen på den første fotografutstillingen i Christiania i 1900. Endel av hans negativsamling ble tatt vare på av hans enke, og ca. 20.000 filmer og plater ble forært VSB [Videnskapsselskabets Bibliotek], men storparten av platesamlingen ble dessverre kjørt på sjøen. Hentet fra Bonge, Susanne: Eldre norske fotografer. Fotografer og amatørfotografer i Norge frem til 1920 (Universitetsbiblioteket i Bergen)